Simon and Garfunkel in Pretoria | Netwerk24
Pieter Smit en Ben van Zyl sing die musiek van Simon and Garfunkel Woensdag in die Atterburyteater.
Woensdag sing Marcato, ’n jong duo wat bestaan uit Ben van Zyl en Pieter Smit, die musiek van Simon and Garfunkel in die Atterburyteater in Pretoria.
In A Tribute to Simon and Garfunkel sing die twee bekende treffers soos “The 59th Street Bridge Song”, “Mrs Robinson” en “America”.
Simon and Garfunkel het met treffers soos “Bridge Over Troubled Water”, “The Sound of Silence” en “The Boxer” lank die nommer-een-posisie op treffersparades gehaal.
Hulle was bekend om hul profetiese lirieke oor die stadslewe en hul sagte en melodieuse harmonieë.
Die produksie gee nuwe lewe aan bekende musiek, en vertel ook die storie agter die legende van Simon and Garfunkel.
Van Zyl en Smit word ondersteun deur ’n groep gevestigde musikante van Storm Produktionz.
Mel Botes en Richard H. Nosworthy is die bekroonde vervaardigers en regisseurs van die produksie.
Die konsert begin om 20:00 en duur ongeveer anderhalfuur. Kaartjies kos R140 tot R180.